Filip, kralj Francuske
Ovo je članak o sinu Luja VI. Također pogledajte: Filip I, kralj Francuske, Filip II, kralj Francuske, Filip III, kralj Francuske, Filip IV, kralj Francuske, Filip V, kralj Francuske i Filip VI, kralj Francuske. Filip (29. august 1116-13. oktobar 1131) je bio kralj Francuske kao očev savladar. Bio je najstariji sin i omiljeno dijete svoga oca, kralja Luja VI. Majka mu je bila Adelajda Savojska. Filip je okrunjen kao očev savladar 14. aprila 1129. godine. Međutim, ubrzo nakon krunidbe odnos oca i sina se pokvario, a Filip je postao neposlušan. Srednjovjekovni hroničar je zapisao da je Filip svojom ohološću i tiranskom arogancijom sebe učinio svačijim teretom. Njegova "vladavina" je završila njegovom smrću nakon nesreće pri jahanju, kada je konj bacio sa sebe i tako uzrokovao teške ozljede od kojih je Filip umro dan nakon nesreće. Filipova ostavština je i Drugi krstaški rat; Filip je želio posjetiti Jeruzalem i Isaov grob, te je njegov brat, Luj VII, kralj Francuske, želio ispuniti njegovu želju. Filipova želja je tako uzrokovala smrt mnogih, gubitak Antiohije i raspad Lujevog braka s akvitanskom vojvotkinjom Eleonore (te tako i francuski gubitak Akvitanije).